Luktelk

"Luktelk" (הגייה בליטאית: ˈɫʊktɛɫk; בעברית: "חַכֵּה") הוא סינגל מאת הזמר-יוצר הליטאי סילבסטר בלט, שיצא לאור ב-11 בינואר 2024 באופן עצמאי. השיר ייצג את ליטא באירוויזיון 2024 שהתקיים במאלמה שבשוודיה. "Luktelk" נכתב על ידי בלטה, יחד עם ג'סיקה שיבוקייטה (לי') ואלנה יורגייטיטה. בריאיון לאתר חדשות האירוויזיון ESCBubble, בלטה סיפר כי השיר מספר על מצב של "להיות תקוע בלופ של המטריקס", וציין כי "כשאנחנו נתקעים במשימות היומיות שחוזרות על עצמן מדי יום, אנחנו כבר לא יכולים להבחין אם אנחנו בחלום, או בממד אחר. זה עניין של לא להיות מאושר באופן כללי ולהתקיים רק למראית עין, וזה לא עובד יותר... [אבל] בסופו של דבר, אנחנו נתעורר מחר ועדיין נצטרך לרקוד". התחרות Eurovizija.LT הייתה פורמט הקדם הלאומי של ליטא לבחירת הנציג הליטאי לאירוויזיון 2024, בהפקת גוף השידור LRT. באותה שנה התמודדו בתחרות 40 אמנים, בחמישה חצאי גמר שהתקיימו בין 13 בינואר ל-10 בפברואר 2024, ולבסוף בגמר שהתקיים ב-17 בפברואר 2024. בחצאי הגמר דורגו השירים על פי הצבעותיהם של חבר השופטים (50%) ושל הציבור (50%), כאשר מכל חצי גמר העפילו לגמר שני השירים המובילים. בגמר, שלושת השירים המובילים בדירוג יתחרו ביניהם פעם נוספת בסיבוב מכריע של הצבעה טלפונית בלבד, שתקבע את השיר הזוכה. ב-19 בדצמבר 2023 נחשף כי בלטה עתיד להשתתף בקדם הלאומי של ליטא לאירוויזיון 2024, Eurovizija.LT, עם השיר. השיר שובץ בחצי הגמר הראשון, בו סיים במקום הראשון בין שמונת השירים והעפיל לגמר. בגמר, השיר עבר לשלב הסופי יחד עם שני שירים נוספים, "Impossible" מאת Shower ו-"Simple Joy" מאת דה רופ. לבסוף הגיע השיר למקום הראשון, ונבחר לייצג את המדינה בתחרות. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌ליטא שובצה לחציו הראשון של חצי הגמר הראשון. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. ליטא הופיעה שלישית, אחרי סרביה ולפני אירלנד. ב-7 במאי עלה בלט על בימת חצי הגמר הראשון של האירוויזיון וביצע את שירו "Luktelk". בסוף הערב הוכרז כאחד מעשרת המתמודדים שהעפילו לגמר. בגמר, שנערך ב-11 במאי, הופיעה ליטא כשיר מספר 7, אחרי ישראל ולפני ספרד. ליטא סיימה את התחרות במקום ה-14 עם 90 נקודות. מידע על היצירה "Luktelk" באתר מיוזיק בריינז מידע על הסינגל "Luktelk" באתר מיוזיק בריינז מידע על השיר "Luktelk" באתר iTunes מידע על השיר "Luktelk" באתר ספוטיפיי "Lithuania picks Silvester Belt to go to Eurovision". LRT. 2024-02-18. נבדק ב-2024-02-18. "Luktelk - song and lyrics by Silvester Belt". Spotify. נבדק ב-2024-02-18. Augaitė, Edita (2024-02-14). "Silvester Belt: 'That's What I Love About Music, That We Can All Adapt It To Our Own Personal Stories'". ESC Bubble. נבדק ב-2024-02-18. "Prasideda registracija į nacionalinę 'Eurovizijos' atranką: šįkart galutinis sprendimas bus priimtas žiūrovų" [Registration for the national Eurovision selection begins: this time the final decision will be made by the audience]. LRT (בליטאית). 2023-10-18. נבדק ב-2024-02-18. "Skelbiami nacionalinės 'Eurovizijos' atrankos dalyviai: prie starto linijos – 40 dainų" [The participants of the national Eurovision selection have been announced: at the starting line, 40 songs]. LRT (בליטאית). 2023-12-18. נבדק ב-2024-02-18. "Eurovizija" [Eurovision]. LRT (בליטאית). 2023-10-18. נבדק ב-2024-02-18. "Lithuania 2024: 'EUROVIZIJA.LT' participants and details released". EBU. 2023-12-19. נבדק ב-2024-02-18. "Lithuania 2024: 'EUROVIZIJA.LT' participants and details released". Eurovision.tv (באנגלית בריטית). EBU. 2023-12-19. נבדק ב-2024-02-14. Juršėnaitė, Eimantė (2024-01-13). "Du EUROVIZIJA.LT dalyviai jau užsitikrino vietą atrankos finale: vakaro favoritas – Silvester Belt". LRT (בליטאית). נבדק ב-2024-02-14. Carabaña Menéndez, Hugo (2024-02-17). "Silvester Belt gana Eurovizija.LT 2024 y representará a Lituania en Eurovisión 2024 con «Luktelk»". ESCplus España (בEuropean Spanish). נבדק ב-2024-02-17. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) ESC, Eurovision 2024: Semi-Final Running Orders revealed!, ‏26 במרץ 2024 (באנגלית) Eurovision 2024 Semi-final 1 Results, eurovisionworld Eurovision 2024 Results: Voting & Points, Eurovisionworld (באנגלית בריטית) "2024 4-os savaitės klausomiausi (TOP 100)". AGATA (בליטאית). 2024-01-26. נבדק ב-2024-02-14.